### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 15. september 2021 har vedtaget Magistratens foranstående indstilling af 30. august 2021.

Sagen blev behandlet sammen med sagerne 22 og 23.

Fremlæggelse af Temaplan om landskab i offentlig høring.

### Resumé

[adresse] om landskab er en af ni temaplaner, der udgør revisionen af kommuneplanen i indeværende byrådsperiode i overensstemmelse med Planstrategi 2019.

Med temaplanen opstilles retningslinjer, der sikrer landskabelige bevaringsværdier og beliggenheden af områder med landskabelig værdi, herunder bevaringsværdige landskaber og større, sammenhængende landskaber.

Udpegningen supplerer den eksisterende udpegning i kommuneplan 2017 af bevaringsværdige landskaber og udpeger derudover større sammenhængende landskaber.

Med temaplanen inddeles landskaberne i tre kategorier afhængig af deres beskyttelsesniveau: bevaringsværdige landskaber, de almindelige landskaber og udviklingslandskaber.

De bevaringsværdige landskaber skal som udgangspunkt friholdes for byggeri og anlæg.

Herudover indeholder temaplanen også retningslinjer og udpegninger for forskellige landskabstyper og særlige visuelle oplevelsesværdier. Disse udpegninger begrænser ikke den fremtidige byudvikling, men beskriver hvilke særlige træk, der skal tages hensyn til for den enkelte landskabstype, så bl.a. bygge- og anlægsprojekter tilpasses bedst muligt til landskabsforholdene.

### Indstilling

Det indstilles,

At 1) temaplanen om landskab fremlægges i offentlig høring i otte uger.

### Sagens forløb

26-08-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 30-08-2021 Magistraten
Fremsendes til [adresse] med bemærkning, at Magistraten i mødet den 30. august 2021 anbefaler, at byrådet tiltræder Magistratsafdelingen for Teknik og Miljøs indstilling af 11. juni 2021.
 15-09-2021 [adresse]

Tilbagesendes Magistratsafdelingen for Teknik og Miljø med bemærkning, at byrådet i sit møde den 15. september 2021 har vedtaget Magistratens foranstående indstilling af 30. august 2021.

Sagen blev behandlet sammen med sagerne 22 og 23.